Aalborg Kommunes Ældreafdeling, FOA Aalborg og Jobcenter Aalborg arbejder nu på tredje år sammen om jobrotation. Her er både faglærte og ufaglærte blevet oplært i en ny branche og har prøvet kræfter med denne. Samtidig med at de ledige har arbejde, så kan de fastansatte uddannes i nye kompetencer. Jobrotationen er allerede blevet en naturlig del af de faste medarbejderes kompetenceudvikling i Aalborg Kommunes ældreafdeling. Først får rotationsvikaren teoriundervisning i seks uger, derefter otte ugers praktik og til sidst er de ansat som vikar i 12 måneder. Man skal have været ledig i 13 uger før man kan blive medlem af rotationsordningen.

Referat:
I Aalborg Kommune får ledige job, mens de fastansatte videreuddannes.